CELEX: 32020D1122
Language: et
Date: 2020-07-28 00:00:00
Title: Komisjoni rakendusotsus (EL) 2020/1122, 28. juuli 2020, DNV GL ASi tunnustamise kohta siseveelaevade klassifikatsiooniühinguna vastavalt Euroopa Parlamendi ja nõukogu direktiivile (EL) 2016/1629

30.7.2020   
               
               
                  ET
               
               
                  Euroopa Liidu Teataja
               
               
                  L 245/15
               
            
         KOMISJONI RAKENDUSOTSUS (EL) 2020/1122,
         28. juuli 2020,
         DNV GL ASi tunnustamise kohta siseveelaevade klassifikatsiooniühinguna vastavalt Euroopa Parlamendi ja nõukogu direktiivile (EL) 2016/1629
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 14. septembri 2016. aasta direktiivi (EL) 2016/1629, millega kehtestatakse siseveelaevade tehnilised nõuded, muudetakse direktiivi 2009/100/EÜ ja tunnistatakse kehtetuks direktiiv 2006/87/EÜ, (1) eriti selle artikli 21 lõiget 1,
         olles konsulteerinud nõukogu 16. detsembri 1991. aasta direktiivi 91/672/EMÜ (siseveeteedel kauba- ja reisijateveo siseriiklike laevajuhitunnistuste vastastikuse tunnustamise kohta) (2) artikli 7 kohaselt loodud komiteega
         ning arvestades järgmist:
         
                     (1)
                  
                  
                     Saksamaa on esitanud komisjonile taotluse DNV GL ASi tunnustamiseks klassifikatsiooniühinguna vastavalt direktiivile (EL) 2016/1629.
                  
               
                     (2)
                  
                  
                     Saksamaa on esitanud ka vajaliku teabe ja dokumentatsiooni, mis võimaldab komisjonil kontrollida tunnustamise kriteeriumidele vastavust.
                  
               
                     (3)
                  
                  
                     DNV GL AS on uus klassifikatsiooniühing, mis loodi pärast kahe klassifikatsiooniühingu Det Norske Veritas AS ja Germanischer Lloyd SE ühinemist 2013. aastal.
                  
               
                     (4)
                  
                  
                     Germanisher Lloyd SE on varem tunnustatud siseveelaevade klassifikatsiooniühinguna vastavalt direktiivile 2006/87/EÜ.
                  
               
                     (5)
                  
                  
                     Komisjon peaks DNV GL ASi kui ühinemise tulemusena loodud uut juriidilist isikut tunnustama uue klassifikatsiooniühinguna vastavalt direktiivile (EL) 2016/1629.
                  
               
                     (6)
                  
                  
                     Komisjon hindas tunnustamise taotlusele lisatud teavet ja dokumentatsiooni, mis kinnitab, et DNV GL AS vastab direktiivi (EL) 2016/1629 VI lisas esitatud kriteeriumidele,
                  
               ON VASTU VÕTNUD KÄESOLEVA OTSUSE:
         
            Artikkel 1
            DNV GL ASi tunnustatakse siseveelaevade klassifikatsiooniühinguna vastavalt direktiivile (EL) 2016/1629.
         
         
            Artikkel 2
            Käesolev otsus jõustub kahekümnendal päeval pärast selle avaldamist Euroopa Liidu Teatajas.
         
         
            Brüssel, 28. juuli 2020
            
               
                  Komisjoni nimel
               
               
                  komisjoni liige
               
               Adina VĂLEAN
            
         
         
            (1)  ELT L 252, 16.9.2016, lk 118.
         
            (2)  EÜT L 373, 31.12.1991, lk 29.